Stap vir stap na beste selfie | SARIE
Stap vir stap na beste selfie	deur Monica Pienaar
Die eerste stap na ’n perfekte selfie is ’n foutlose gelaat wat straal, treffende oë en verleidelike lippe bevat.
Langebaan!!! Ons is hier!! Let the tour begin
A photo posted by Karlien (@karlienvanjaarsveld) on Aug 19, 2015 at 6:50am PDT
Het jy geweet? Jou slimfoon se kameralens kan veral vroue bo 40 jaar tot sewe jaar ouer laat lyk, berig die Britse koerant The Telegraph. Weens die wye hoek van jou slimfoon se kameralens kan die middel van jou gesig, soos jou neus en oë, groter lyk as wat dit werklik is, terwyl dit jou wange en mond meer ingesonke kan laat lyk. Daarby lyk die vel op jou nek en ken meer plooierig omdat die meeste van ons die slimfoon laer as ons gesig hou wanneer ons ’n selfie neem.
Gelukkig is daar ’n eenvoudige plan wat jy kan maak om jou kameralens te flous . . .
Kyk hiér na Hillary se onderhoud met Ellen waar sy van haar interessante selfie-ervaring saam met Kim vertel.
2016 se slegste beroepe… – lees meer!
Vir vinnige en moeitelose redigering is Instagram se filters die maklikste. ’n Studie deur navorsers van Yahoo Labs en die Georgia Institute of Technology in Atlanta,VSA, het gevind dat Instagram-foto’s met ’n filter wat die foto “warmer” laat lyk meer gewild is as dié met filters wat meer koue lig bevat. Helder, goed beligte foto’s met ’n groter kleurkontras was ook aansienlik gewilder as foto’s wat donker, vaal en uitgewas lyk.
Probeer dié Instagram-filters: Mayfair, Rise, Valencia, Hefe en Nashville
Vermy eerder dié Instagram-filters: Amaro, Hudson en Walden
Wenk: “Mayfair” laat blou oë pop, terwyl “Hefe” jou lipstiffie helderder laat lyk.
As jy meer aan jou selfies wil doen, is ’n spesiale selfie-redigeringsapp nodig. Ons het die web deursoek vir die gewildste selfie-apps:
Facetune (R80 op jou Apple-slimfoon en R40 op jou Android-slimfoon)
Bekendes soos Beyoncé en Kim en Khloé Kardashian het al erken dat hulle gereeld dié app gebruik om hul selfies te dokter. Jy kan onder meer jou gelaat ’n sagte “airbrush”-voorkoms gee met dié app, asook sekere dele van jou lyf maerder of groter laat voorkom.
Perfect365: One-Tap Makeover (gratis op Apple- en Android-slimfoon)
Met dié app kan jy verskillende grimeervoorkomste op jou gesig “uittoets”. Sommiges lyk só realisties dat dit lyk asof jy sélf jou grimering gedoen het!
MeituPic (gratis op Apple- en Android-slimfoon)
Dié speelse app is van die gewildste foto-apps ter wêreld met meer as 400 miljoen gebruikers. Jy kan onder meer die kleur van jou selfie verstel of jou oë en gelaat helderder laat lyk.
BeautyCam (gratis op Apple- en Android-slimfoon)
Speel met filters om jou selfie ’n sagte, warm voorkoms te gee. Jy kan selfs jou gelaat meer sonbruin maak!
Bronne: www.popsugar.com, www.glamour.com, www.bustle.com
Soek jy haarinspirasie? Kyk net na aktrises Rolanda en Leandie